ศึกษาต้นไม้ป่าชายเลน  
<https://www.nstda.or.th/home/news_post/mangrove-trees-risk-extinction/>

โครงการความร่วมมือการวิจัย พัฒนา และวิชาการ เกี่ยวกับป่าชายเลน มุ่งเน้นศึกษาชนิดพันธุ์พืชป่าชายเลน 15 ชนิด ได้แก่

* **ไม้ชายเลนหายากใกล้สูญพันธุ์ 5 ชนิด**

1. พังกา-ถั่วขาว (Bruguiera hainesii)
2. ลำแพนหิน (Sonneratia griffithii)
3. หงอนไก่ใบเล็ก (Heritiera fomes)
4. แสมขน (Avicennia lanata)
5. หลุมพอทะเล (Intsia bijuga)

* **ไม้ป่าชายเลนที่แท้จริง (true mangrove) 10 ชนิด**

1. ลำแพน (Sonneratia ovate)   
   เป็นไม้ยืนต้นขนาดเล็ก – กลาง สูง 4-12 เมตร กิ่งเป็นรูปสี่เหลี่ยมเปราะ รากหายใจรูปคล้ายหมุด ยาว 15-30 เซนติเมตร เหนือผิวดิน
2. โปรงขาว (Ceriops decandra)   
   ชื่ออื่น : โปรง, ปรงหนู, ปะโลง, โหลง (กลาง) ; กระปูโลง, โปลง, โปรง (เพชรบุรี) ; แหม (ภูเก็ต) ; แสมมาเนาะ (สตูล)

เป็นไม้ยืนต้นขนาดเล็กกิ่งไม้พุ่มสูง 2-7 เมตร โคนต้นมีพูพอน พองเล็กน้อย ขยายออก รากหายใจรูปคล้ายเข่า อ้วน สั้น กลม ยาว 6-13 เซนติเมตร เหนือผิวดิน เรือนยอดกลม แน่นทึก เปลือกสีเทาอ่อน เรียบถึงแตกเป็นสะเก็ด ช่องอากาศสีน้ำตาลอมชมพู

1. โกงกางใบใหญ่ (Rhizophora mucronata)   
   ชื่ออื่น : กงกอน(ชุมพร) ; กงกางนอก(เพชรบุรี) ; กงเกง(นครปฐม)

เป็นไม้ไม่ผลัดใบที่มีขนาดใหญ่ สูง 30-40 เมตร เปลือกหยาบสีเทาถึงดำ แตกเป็นร่องทั้งตามยาวและตามขวาง หรือแตกเป็นร่องตารางสี่เหลี่ยม หากทุบเปลือกทิ้งไว้สักครู่ ด้านในของเปลือกจะเป็นสีเหลืองถึงส้ม รอบๆโคนต้นมีรากค้ำจุน ทำหน้าที่พยุงลำต้น บางครั้งพบว่ามีรากอากาศ ที่งอกจากกิ่งอยู่บ้าง แต่ไม่มากนัก  
https://scissk.wordpress.com/%E0%B8%9E%E0%B8%B1%E0%B8%99%E0%B8%98%E0%B8%B8%E0%B9%8C%E0%B9%84%E0%B8%A1%E0%B9%89%E0%B9%83%E0%B8%99%E0%B8%9B%E0%B9%88%E0%B8%B2%E0%B8%8A%E0%B8%B2%E0%B8%A2%E0%B9%80%E0%B8%A5%E0%B8%99/

1. โกงกางใบเล็ก (Rhizophora apiculata)

ชื่ออื่น : โกงกาง(ระนอง) ; พังกาใบเล็ก(พังงา) ; พังกาทราย(กระบี่)

เป็นไม้ไม่ผลัดใบขนาดกลาง – ใหญ่ สูง 20-40 เมตร เปลือกสีเทาดำ ผิวเปลือกเรียบแตกเป็นร่องลึกตามยาวของลำต้น เด่นชัดกว่าร่องตามขวาง เมื่อทุบเปลือกทิ้งไว้สักครู่จะพบว่าด้านในของเปลือกเป็นสีแสด อมแดง เรือนยอดแคบรูปพีระมิด รอบๆ บริเวณโคนต้นมีรากค้ำจุน ทำหน้าที่พยุงลำต้น และมักมีรากอากาศซึ่งเกิดจากกิ่งตอนบนเป็นจำนวนมาก

1. ประสักแดง/พังกาหัวสุมดอกแดง (Bruguiera gymnorrhiza)   
   ชื่ออื่น : ประสัก, ประสักแดง, โกงกางหัวสุม, พังกาหัวสุม (กลาง) ; พลัก

เป็นไม้ยืนต้นขนาดใหญ่ สูง 25-35 เมตร เรือนยอดเป็นพุ่มกลมทึบ โคนต้นมีพูพอนสูงและมีช่องอากาศขนาดใหญ่อยู่ทั่วไป มีรากหายใจคล้ายหัวเข่า เปลือกหยาบสีน้ำดำ ถึงดำ แตกเป็นร่องตามยาวไม่เป็นระเบียบ

1. ประสักขาว/พังกาหัวสุมดอกขาว (Bruguiera sexangula)   
   ชื่ออื่น  :  ขลัก (ชุมพร) ; พังกาหัวสุม (กระบี่,ตรัง) ; ประสักขาว, ประสักหนู

เป็นไม้ยืนต้นขนาดใหญ่ สูง 20-30 เมตร โคนต้นมีพูพอนสูง รากหายใจรูปคคล้ายเข่า มีรากค้ำจุนขนาดเล็ก กิ่งอ่อนสีเขียว บางครั้งเหมือนถูกย้อมด้วยสีแดง เปลือกสีเทาเข้มถึงสีน้ำตาลอมเทา ผิวเปลือกหยาบ    เป็นสะเก็ด แตกเป็นร่องตามยาว ช่องอากาศขนาดใหญ่  มีน้อย มีเฉพาะที่พูพอน

1. ถั่วขาว (Bruguiera cylindrica)
2. ถั่วดำ (Bruguiera parviflora)
3. โปรงแดง (Ceriops tagal)   
   ชื่ออื่น : โปรง, โปรงใหญ่ ; ปรง (สมุทรสาคร, จันทบุรี) ; แสม (ใต้)

เป็นไม้ยืนต้นขนาดเล็ก – กลาง สูง 7-15 เมตร โคนต้นมีพูพอนเล็กน้อย มีรากค้ำจุนขนาดเล็ก รากหายใจรูปคล้ายเข่า อ้วน กลม สีเข้ม กิ่งสีเขียว มีช่องอากาศเล็กๆ เปลือกสีชมพูเรื่อๆหรือน้ำตาลอ่อน เรียบ ถึงแตกเป็นสะเก็ด ต้นแก่มีรอยแผลเป็น ช่องอากาศเห็นเด่นชัด สีน้ำตาลอ่อน

1. โปรงหมู (Ceriops zippeliana)